Diari Oficial de la Generalitat Valenciana


Sumari del DOGV 9850, del 16-05-2024 (2024/4266)

RESOLUCIÓ de 29 d'abril de 2024, del Servici de Relacions Laborals i Gestió de Programes, per la qual es disposen el registre i la publicació del text de l'acta de la reunió de la comissió paritària del I Conveni col·lectiu de comerç tèxtil de la Comunitat Valenciana, celebrada el dia 12 d'abril de 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4266


Data del document
:   29-04-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Educació, Universitats i Ocupació
    * conveni col·lectiu

RESOLUCIÓ de 29 d'abril de 2024, del Servici de Relacions Laborals i Gestió de Programes, per la qual es disposen el registre i la publicació del text de l'acta de la reunió de la comissió paritària del I Conveni col·lectiu de comerç tèxtil de la Comunitat Valenciana, celebrada el dia 12 d'abril de 2024. [2024/4266]  
Vist el text de l'acta de la reunió de la comissió paritària del I Conveni col·lectiu de comerç tèxtil de la Comunitat Valenciana, celebrada el dia 12 d'abril de 2024, subscrit, d'una part, pel Gremi de Comerciants Tèxtils, Moda i Complements de la Comunitat Valenciana (GRECOTEX-CV) i la Confederació Valenciana de Comerç (COVACO); i, d'una altra, per la Unió General de Treballadors del País Valencià (UGT-PV) i la Confederació Sindical de Comissions Obreres del País Valencià (CCOO PV), de conformitat amb el que disposa l'article 2.1.c del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, este Servei de Relacions Laborals i Gestió de Programes, d'acord amb el que establix l'article 51.1 de l'Estatut d'Autonomia de la Comunitat Valenciana i l'article 17 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resol:  
  
  
  
Primer  
Ordenar la seua inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit de l'acta que arreplega els acords aconseguits.  
  
Segon  
Disposar la seua publicació en el Diari Oficial de la Generalitat Valenciana.  
  
València, 29 d'abril de 2024.- La cap del Servici de Relacions Laborals i Gestió de Programes: Aurora Valero Alcaraz.  
  
  
ACTA DE LA REUNIÓ DE LA COMISSIÓ PARITÀRIA DEL “I CONVENI COL·LECTIU DE COMERÇ TÈXTIL DE LA COMUNITAT VALENCIANA” CELEBRADA EL DIA 12 D'ABRIL DE 2024  
  
  
València, en la seu de Grecotex-CV (Gremi de Comerciants Tèxtils, de Moda i Complements de la Comunitat Valenciana), a les deu hores del dia dotze d'abril de dos mil vint-i-quatre, es reunix la comissió paritària del “I Conveni Col·lectiu de Comerç Tèxtil de la Comunitat Valenciana”.  
Integren la comissió paritària els membres ressenyats més avall, representants de les organitzacions empresarials: Gremi de Comerciants Tèxtils, Moda i Complements de la Comunitat Valenciana (GRECOTEX-CV) i la Confederació de Comerciants i Autònoms de la Comunitat Valenciana (COVACO-Tèxtil) i de les organitzacions sindicals: Federació de Serveis, Mobilitat i Consum d'UGT País Valencià (FeSMC-UGT) i la Federació de Serveis de CC.OO. del País Valencià (SERVEIS-CCOO).  
  
Oberta la sessió, els assistents   
  
Exposen:  
  
La reunió té com a únic punt de l'orde del dia emetre acta de resolució segons indica l'article 38, punt 2 del Conveni col·lectiu de comerç tèxtil de la Comunitat Valenciana que fa referència, entre altres qüestions, a l'“assegurança del sector”.  
Després de diverses manifestacions dels presents,   
Acorden:  
  
1. Prorrogar íntegrament mentres no es firme un nou conveni col·lectiu laboral de comerç tèxtil de la Comunitat Valenciana, els punts 1, 2 i 3 de l'article 38 del conveni esmentat.   
  
2. Així mateix, s'aprova depositar la present acta davant de l'autoritat laboral, a l'efecte de la seua publicació i altres efectes legals oportuns, i facultar per a este tràmit Vicente Martinez Trenco, amb DNI: \*\*.\*56.98\*-\*.  
I per a deixar-ne constància, firmen el present acord en el lloc i data indicats més amunt.  
A les deu hores i trenta minuts del dia dotze d'abril de 2024, s'alça la sessió.  
  
Per CC.OO.: Salvador J. Mejías Sahuquillo  
Per UGT: Esteban Ramos Cano  
Per COVACO: Pere Anrubia Gandia, Amparo Barroso Gómez  
Per GRECOTEX-CV: Agustín Benavent González, Mari Carmen Pisón Mainar